google/wiki40b huggingface dataset:
Vyčio Jankausko šokio teatras

Vyčio Jankausko šokio teatras – choreografo ir šokėjo Vyčio Jankausko įkurtas šokio teatras, nuo 1997 m. veikiantis kaip Vyčio Jankausko šokio trupė. 2008 m. trupei suteiktas profesionalaus šokio teatro statusas.

Veikla

Šokio teatro spektakliai rodomi ne tik Lietuvoje, bet ir užsienyje (šiuolaikiniuose šokio festivaliuose Lenkijoje, Rusijoje, Baltarusijoje, Estijoje, Švedijoje, Vokietijoje, Egipte). Su „Viduramžių bernelio dainos“ 2002 metais teatras atstovavo Lietuvos šokiui tarptautiniame šiuolaikinio šokio festivalyje „Global Dance 2002” Diuseldorfe (Vokietija).
Teatras bendradarbiauja kartu su kitomis nevyriausybinėmis organizacijomis, inicijuoja ir vykdo įvairius edukacinius šokio projektus Lietuvoje ir užsienyje. 1995 metais šalia trupės įsteigta šokio studija. Joje dėsto choreografai Vytis Jankauskas, Giedrė Kirkilytė–Jankauskienė ir kiti pedagogai.
2015 metais Giedrė Kirkilytė-Jankauskienė už vaidmenį šokio spektaklyje „Akloji dėmė“ buvo nominuota apdovanojimui Auksinis scenos kryžius (kategorijoje „Šokėja(s)“).

Trupė

Šokio teatro direktorė, pedagogė ir šokėja - Giedrė Kirklytė–Jankauskienė.
Meno vadovas - Vytis Jankauskas.
Kviestiniai atlikėjai - Andrius Katinas, Loreta Juodkaitė, Goda Laurinavičiūtė, Giedrė Subotinaitė, Petras Lisauskas, Jekaterina Deineko ir kiti.
Spektakliuose dalyvauja ir šalia teatro veikiančią šokio studiją lankantys asmenys.
Kristupas Morštinas

Biografija

Jis buvo Kristupas Morštino vyresniojo  (1522-1600) sūnus. Pastarasis buvo vienas iš arijonų bažnyčios įkūrėjų Pilypavo kaime. Jo sesuo Elžbieta 1586 m. ištekėjo už teologo, reformatoriaus Fausto Socino. Raciborske jis buvo garsaus Lenkijos arijonizmo šalininko ir teologo Andriaus Višovato sūnaus Benedikto Višovato mokytojas. Taip pat buvo Rakuvo akademijos profesorius. Turėjo sūnų Severiną (1604-1668).
Augustinas Baranauskas

Augustinas Baranauskas (1861 m. rugpjūčio 13 d. Šiupyliai, Gruzdžių valsčius – 1923 m. rugpjūčio 24 d. ten pat) – knygnešys, tautinio judėjimo dalyvis.

Biografija

Dirbo vargonininku. Bendradarbiavo „Aušroje“, „Varpe“ ir kt. lietuviškuose leidiniuose. 1885 m. leido hektografuotą laikraštėlį „Dainų nešėjas“. Parašė eilėraščių, prozos kūrinėlių, scenos vaizdelių, rinko tautosaką. Vienas draugijos „Atgaja“ kūrėjų. Bendravo su J. Bieliniu, kt. knygnešiais, platino lietuvių spaudą. Už tai 1895–1896 m. kalintas Šiauliuose, vėliau trejiems metams ištremtas iš Vakarų krašto. Gyveno Liepojoje, vertėsi prekyba, tęsė knygnešio darbą. 1902 m. dvejiems metams ištremtas į Smolenską.
Europos chartija dėl konsulinių teisėjų komercinėse bylose

Europos chartija dėl konsulinių teisėjų komercinėse bylose – 2005 m. rugpjūčio 27 d. Maria Wörth mieste (Austrija) oficialiai priimtas ir paskelbtas teisinis dokumentas dėl konsulinių teisėjų vaidmens komercinėse bylose. Chartiją priėmė Europos komercinių bylų teisėjų asociacija (Union Europeenne des Magistrats statuant en matiere Commerciale, UEMC); parengtas 2005 m. spalio 19 d.
Chartijoje keliami tikslai - sukurti vieningą bei privalomą arbitražinį mechanizmą Europoje, konsuliniams teisėjams sprendžiant prekybos ir kitas su verslu susijusias bylas. Chartija apibrėžia konsulinio teisėjo sąvoką (I d.), nustato jo funkcijas (II), statutuoja pareigas (III), nustato disciplinos ir kitus reikalavimus, teismo veiklos klausimus.
Elementarioji dalelė

Elementarioji dalelė arba fundamentalioji dalelė (angl. Elementary particle) – tai dalelė, kuri yra laikoma neturinti vidinės struktūros; t. y., nėra žinoma, kad ji būtų sudaryta iš smulkesnių dalelių. Pagal šiuolaikinę dalelių fizikos teoriją, standartinį modelį, elementariosiomis dalelėmis yra laikomi kvarkai, leptonai ir bozonai.
Istorijos bėgyje hadronai (mezonai ir barionai tokie kaip protonai ir neutronai) ir net atomai tam tikru laiku buvo laikomi elementariosiomis dalelėmis. Pagrindinė elementariųjų dalelių teorijos savybė yra XX amžiaus pradžios „kvantų“ idėja, kuri iš pagrindų pakeitė suvokimą apie elektromagnetinį spinduliavimą ir davė pradžią kvantinei mechanikai.

Už standartinio modelio

Nors daug eksperimentinių duomenų patvirtina standartinio modelio prognozes, daugelis fizikų yra nepatenkinti šiuo modeliu dėl daugelio nenustatytų parametrų, didelio fundamentalių dalelių skaičiaus, Higso bozono neatradimo ir kitų teoretinių svarstymų, pavyzdžiui, hierarchijos problemos. Todėl yra nemažai teorijų papildančių standartinį modelį, kuriomis bandoma ištaisyti šiuos trūkumus.
Teogonija

Teogonija (gr. theogonia – dievų kilmė) – teologijos arba mitologijos šaka, aiškinanti dievų kilmę ir genealogiją. Pavadinimas prigijo nuo pirmojo vien tik tam parašyto teksto - Hesiodas poemos „Teogonija“.
Pagal Hesiodo „Teogoniją“, Chaosas buvo tuštuma, iš kurios pasirodė pirmieji esamybės objektai. Pirmosios esybės kilusios iš Chaoso, buvo Gaja (Žemė), Tartaras (požemio pasaulis), Erotas (troškimas), Niktė (nakties tamsa) ir Erebas (Požeminio pasaulio tamsa). Nors pačioje Teogonijos istorijos pradžioje Hesiodas mini dievybes, susietas su kiekvienu žmogui žinomu elementų, pradėdamas nuo pirminių elementų: žemė, žvaigždėtas dangus, jūra.
„Teogonija“ pateikia du būdus, kuriais gimsta dievai. Pirmasis būdas - pagal skirstymą (Gaja, Niktė), antrasis – dauginimosi, tai yra ankstesnės kartos dievai susilaukia vaikų vieni nuo kitų. Po Gajos, beveik visos dievybės, atėjusios į gyvenimą pagal skirstymą, yra negatyvūs dalykai (koncepcijos) (Mirtis, Nerimas, Sarkazmas, Apgaulė ir t. t.), ir didžioji dalis jų dalis tėvystė priklauso Niktei. Vėliau dievybių gimimas eina pagal dauginimosi būdą, vyras – moteris. Kitos dievybės kilo iš moteriškos ir vyriškos dievybės, atspindėdamos žmonių gimimo būdą. Taigi pirmas atsakymas į mito klausimą „Kokia iš to nauda?“ tampa „Tai yra tėvas ir tai yra motina“.
Taip pat, visos dievybės, atsiradusios pagal skirstymą, beveik niekada nėra sąjungininkės su vyro - moters būdu atsiradusiomis.
Kęstutis Zakšauskas

Biografija

1996 m. AB „Rokuma“ direktoriaus pavaduotojas, UASB „Literma“ direktorius. Nuo 2000 m. Rokiškio rajono savivaldybės kontrolierius, nuo 2004 m. Vidaus audito skyriaus vedėjas.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Rokiškio rajono skyriaus narys.
1995–2003 m. (LDDP sąraše) Rokiškio rajono savivaldybės tarybos narys, buvo išrinktas ir 2002 m. gruodžio mėn. – 2003 m. kovo mėn.
A operatyvinė grupė

A operatyvinė grupė (vok. Einsatzgruppe A) – nacistinės Vokietijos saugumo policijos operatyvinė grupė, išžudžiusi daugiau kaip 250 000 žydų Lietuvoje, Latvijoje, Estijoje, Baltarusijoje ir Rusijoje. Ji suburta 1941 m. birželio mėn. ir išformuota 1944 m. spalio mėn.
A operatyvinė grupė buvo didžiausia iš keturių operatyvinių grupių A, B, C ir D, sukurtų Vokietijos karui su Sovietų Sąjunga. Ją sudarė 990 žmonių. Jos vadu paskirtas SS brigadefiureris Walteris Stahleckeris. Jai priklausė 2-asis bei 3-asis operatyviniai būriai (Einsatzkommandos) ir 1a ir 1b ypatingieji būriai (Sonderkommandos).
1941 m. birželio 22 d. nacistinė Vokietija užpuolė Sovietų Sąjunga. A operatyvinė grupė A lydėjo Vokietijos Šiaurės armijų grupę, žengiančią per Lietuvą, Latviją ir Estiją link Leningrado.
Birželio 23 d. parengties padėtyje A operatyvinė grupė buvo perkelta iš Prečo į Dancigą. Jos štabas įsikūrė Gumbinėje.
Birželio 25 d. Walteris Stahleckeris pasiekė Kauną kartu su priešakiniais Vokietijos kariuomenės daliniais.
Liepos 2 d. A grupės štabas buvo Šiauliuose. Ten veikė 2-asis operatyvinis būrys. 3-asis operatyvinis būrys Kaune perėme Lietuvos saugumo policijos pareigas. B operatyvinės grupės 9-asis operatyvinis būrys veikė Vilniuje. 
Rugpjūčio 9 d. 3-asis operatyvinis būrys Vilniaus kraštą perėmė iš B operatyvinės grupės 9-ojo operatyvinio būrio. 
Spalio 2 d. 3-asis operatyvinis būrys Šiaulių kraštą perėmė iš 2-ojo operatyvinio būrio. 
1941 m. žiemą Walteris Stahleckeris pranešė Berlynui jog A operatyvinė grupė buvo išžudžiusi 249 420 žydų.
Walteriui Stahleckeriui žuvus kovose su sovietiniais partizanais, nuo 1942 m. kovo 24 d. A operatyvinei grupei vadovavo SS brigadefiureris ir policijos generolas majoras Heinzas Jostas.
Tomas Egidijus Kušleika

Biografija

Kilęs iš Lietuvos Didžiosios kunigaikštystės bajorų Kušleikų giminės. Rusijos imperijos kariuomenės karininkas, išėjęs į atsargą gyveno Bartkūniškių dvare netoli Kėdainių. 1863 m. kovo mėn. apie 800 sukilėlių, daugiausia valstiečiai), susitelkę Krakių miške, jį išsirinko vadu ir pasivadino Nevėžio pulku. Pulkas kovėsi tarp Krakių ir Lenčių netoli Ažytėnų, prie Varnionių netoli Daugėlaičių, prie Rekečių netoli Viekšnių. Kušleika per savo pulko kovotojus verbavo naujus sukilėlius, nuteikinėjo visuomenę prieš Rusijos imperijos valdžią. Vėliau pulką padalijo į mažesnes savarankiškas grupes. 1863 m. rudenį emigravo, gyveno Prancūzijoje, nuo 1868 m. – Galicijoje, daugiausia Lvove.
Alionių Švč. Mergelės Marijos Nekaltojo Prasidėjimo bažnyčia

Istorija

Alionyse XVIII a. buvo koplyčia. 1794 m. joje leista laikyti pamaldas. 1926 m. įkurta parapija. 1932 m. pastatyta dabartinė medinė bažnyčia.

Architektūra

Bažnyčia stačiakampio plano, vienabokštė. Apsidė su bokšteliu. Abipus jos – žemos zakristijos.
Ragana (Čikaga)

Istorija

Redaktorius-leidėjas A. Gedminas.
Simanas Beliackinas

Simanas Beliackinas (1874 m. spalio 1 d. Mogiliavas – 1944 m. Osvencimas) – Lietuvos teisininkas, rašytojas.

Biografija

1899 m. baigė Odesos universitetą, dirbo advokatu Maskvoje, Sankt Peterburge. 1922–1940 m. Vytauto Didžiojo universiteto (iki 1930 m. Lietuvos universitetas) dėstytojas. Nuo 1923 m. profesorius. Naciams okupavus Lietuvą uždarytas į Kauno getą, žuvo Osvencimo koncentracijos stovykloje.
Asteriksas ir Obeliksas prieš Cezarį

Siužetas

I amžius pr. m. e., Galija. Šlovingasis Romos imperijos karvedys Julijus Cezaris užkariavo visą Galiją, tik vienas galų kaimas vis dar priešinasi. Tačiau šis faktas nuo Cezario yra slepiamas. Cezario artimas pagalbininkas Lucijus Detritus atvyksta aiškintis padėties į gretimai įsikūrusį romėnų garnizoną, kuriam vadovauja centurionas Kajus Bonus. Šis Lucijui paaiškina, kad romėnų nesėkmės priežastis yra stebuklingasis gėrimas, kurį verda kaimo burtininkas Panoramiksas. Išgėrę šio gėrimo galai tampa neįtikėtinai stiprūs ir greiti. Didžiausią rūpestį Kajui kelia galas Obeliksas – vaikystėje įkritęs į stebuklingojo gėrimo katilą, todėl esąs neįtikėtinai stiprus nuolat.
Norėdamas patikrinti šių kalbų teisumą, Lucijus, nepaisydamas Kajaus protestų, nukreipia į kaimą romėnų mokesčių rinkėją. Tuo tarpu galų kaime naivus ir geraširdis stipruolis Obeliksas leidžia laiką su neišskiriamu draugu, gudriu ir protingu Asteriksu. Pamatę romėnų mokesčių rinkėją galai pasistiprina stebuklinguoju gėrimu, išvaiko romėnus, tačiau mokesčių rinkėjo pinigai apsuka jų galvas. Nors Asteriksas juos perspėja neliesti ne savo pinigų, jie pasigrobia pilną skrynią auksinių monetų.
Tuo tarpu Lucijaus galvoje subręsta gudrus planas. Jis praneša apie pinigų pagrobimą Cezariui ir apie tai, kad prieš jo valdžią sukilo vienas galų kaimas. Kaip Lucijus ir tikėjosi, Cezaris, manydamas, kad lengvai susidoros su vienu galų kaimu, atvyksta be didelės palydos ir kariuomenės. Jis įsako Kajui surinkti legioną ir pulti maištininkų kaimą. Romėnai beviltiškai pralaimi susirėmimą. Tuo tarpu Lucijus supranta, kad vienintelis dalykas ko jam reikia, tai stebuklingasis galų gėrimas su kurio pagalba jis galėtų nuversti Cezarį ir pats tapti Romos valdovu. Jis suorganizuoja galų burtininko Panoramikso pagrobimą ir sugeba įkalinti Cezarį. Misija išgelbėti burtininką, be kurio gėrimo kaimas neilgai išsilaikytų, o kartu ir išgelbėti Cezarį – gula ant Asterikso ir Obelikso pečių …
Balys Dainys

Balys Dainys (g. 1941 m. vasario 3 d. Skeldose, Zarasų apskritis) – Lietuvos chirurgas, nefrologas, urologas, habilituotas biomedicinos mokslų daktaras.

Biografija

Žmona Nijolė Dainienė. 1965 m. baigė Vilniaus universitetą. 1968–1970 m. Medicinos fakulteto Bendrosios chirurgijos katedros aspirantas, 1970 m. medicinos mokslų kandidatas. 1983 m. medicinos mokslų daktaras (2-asis Maskvos medicinos institutas).
1965–1968 m. Vilniaus universiteto Medicinos fakulteto Bendrosios chirurgijos katedros asistentas, 1970–1979 m. Medicinos fakulteto Širdies – kraujagyslių chirurgijos probleminės laboratorijos vyr. mokslinis bendradarbis, 1974–1979 m. Bendrosios chirurgijos katedros asistentas, 1979–1986 m. docentas, nuo 1986 m. profesorius. 1986–1990 m. Gydytojų tobulinimosi fakulteto Chirurgijos katedros profesorius, nuo 1990–2004 m. Nefrourologijos klinikos vadovas, nuo 2004 m. Vilniaus universiteto ligoninės Santariškių klinikos, Nefrologijos (nefrologijos, dializės, transplantacijos) ir urologijos centro direktorius.
Nuo 1980 m. Lietuvos inkstų fondo, nuo 1996 m. Lietuvos nefrologijos, dializės ir transplantacijos asociacijos pirmininkas.

Mokslinė veikla

1968–1974 m. atliko nuodugnių inksto ir kepenų transplantacijos eksperimentų, ištyrė jų rezultatus. 1970 m. su kitais pirmą kartą Lietuvoje persodino inkstą, 1983 m. pasiūlė originalią inkstų paruošimo transplantacijai metodiką. Padarė pirmą sėkmingą gyvulio kepenų laikino prijungimo operaciją. 2000 m. pirmasis Lietuvoje atliko kepenų persodinimą. Darbai iš organų transplantacijos, kraujagyslių chirurgijos, nefrologijos, urologijos. Vieno išradimo autorius.
Arūnas Žėkas

Arūnas Žėkas (g. 1966 m. birželio 5 d. Varėnoje) – buvęs Lietuvos futbolininkas.

Biografija

Iki 1991 m. žaidė Žalgiris Vilnius meistrų komandoje. Vėliau išvažiavo į užsienį, žaidė SV Wilhelmshaven (2000–2001) klube.
Juozas Greifenbergeris

Biografija

Mokėsi gimnazijoje Smolenske. 1918 m. Nevelio apskrities laikraščio „Molot“ redaktorius. 1918 m. Rusijos Komunistinės jaunimo sąjungos Vakarų srities komiteto narys. 1919–1920 m. dirbo komjaunimo organizacijose, buvo žurnalo „Fakel kommunizma“ redakcinės kolegijos narys. Tuo pat metu buvo Lietuvos ir Baltarusijos Komunistinės jaunimo sąjungos CK sekretorius. 1919 m. Lybknechto karinio būrio kovotojas. Nuo 1920 m. Komunistinio jaunimo internacionalo vykdomojo komiteto narys. 1920 m. pasiųstas nelegaliam darbui į Lietuvą. 1920–1922 m. LKJS sekretorius, laikraščio „Jaunasis komunistas“ redaktorius. 1921–1922 m. dirbo Maskvoje LKP atstovybėje prie Komunistų Internacionalo Vykdomojo komiteto. 1926 m. suimtas Juozo Štremerio pavarde, bet vėliau paleistas. Bedradarbiavo LKP ir LKJS spaudoje, laikraštyje „Echo des Osten“, žurnale „Vilnis“. Po 1926 m. gruodžio 17 d. perversmo suimtas ir nuteistas mirties bausme. Jo vardu sovietmečiu buvo pavadinta Greifenbergerio santechnikos dirbinių gamykla.
Nuo 1921 m. LKP CK narys, o nuo 1923 m. – CK Organizacinio biuro narys. 1926 m. LKP CK Politbiuro narys.

Atminimo įamžinimas

1973 m. Ramybės parke Kaune buvo pastatytas paminklas „Keturi komunarai“ (skulpt. Bronius Vyšniauskas ir Napoleonas Petrulis). Šiuo metu skulptūra eksponuojama Grūto parke.
Verslo Užutėkis

Verslo Užutėkis (angl. Business Bay) yra statomas centrinis verslo rajonas Dubajuje, Jungtiniuose Arabų Emyratuose. Rajone bus apstus dangoraižių, kurie stovės toje vietoje, kur Dubajaus užutėkis bus pratęstas ir pagilintas. Verslo Užutėkyje stovės daugiau nei 230 pastatų. Verslo užutėkio infrastruktūra buvo baigta statyti 2008 metais, o visą projektą planuojama įgyvendinti 2012–2015 metais. Verslo Užutėkio paskirtis – tapti Dubajaus regiono finansiniu ir komerciniu centru, tokiu kaip Niujorko Manhatanas.

Projektas

Verslo Užutėkio rajone bus daugiau nei 230 dangoraižių. Burj Al Alam bus pats aukščiausias dangoraižis verslo užutėkyje, kurio aukštis sieks 510 metrų. Po to, kai jis bus užbaigtas, šis dangoraižis taps trečiu pagal aukštį pastatu Dubajuje. Jis bus žemesnis tik už Burj Khalifa ir Pentominium dangoraižius.
Matilda Miglė Nainienė

Biografija

1956 m. Vilniaus universitete baigė fiziką. 1957–1985 m. Elektrografijos instituto laboratorijos vedėja, vyr. mokslo darbuotoja, 1989–1992 m. Vilniaus mokytojų namų dailiojo mezgimo ir siuvinėjimo kursų vedėja, 1994–1999 m. Žirmūnų darbo rinkos mokymo centro mokytoja.

Kūryba

Megztų, nertų drabužių, aplikacijų paveikslėlių autorė. Sukūrė mezgimo iš įvairių plotelių būdą, pirmoji Lietuvoje pradėjo naudoti mezgimo iš kailio siūlų technologiją. Nuo 1986 m. dalyvavo parodose, individualios: Vilnius – 1986–1988 m., 1993 m., 1994 m., 1998–2001 m., 2004 m.; Palanga – 1998 m.; Šiauliai – 1990 m.; Rokiškis – 1999 m.; Telšiai, Rietavas – 2000 m.
Atpildas (Panevėžys)

Atpildas – pramoginis savaitraštis, ėjęs 1995–1996 m. Panevėžyje.

Istorija

Leido UAB „Privatus seklys“. Tiražas 1995 m. – 15 300 egz., 1996 m. – 18 000 egz.
Vyr. redaktorius Alvydas Ulys.
Doisuthepujo nacionalinis parkas

Vieta

Parkas užima 261,06 km² plotą ir apima Amfoemaerimo (Amphoe Mae Rim), Maetaengo (Mae Taeng), Hangdongo (Hang Dong), Mueango (Mueang) ir Čiangmajo (Chiang Mai) apylinkėse. 15 km į vakarus nuo Čiangmajo yra Dosuthepo (1676 m), Doibuakha ir Doipui (1685 m) kalnų viršūnės.
Emilíana Torrini

Emilíana Torrini (g. 1977 m. Gegužės 16) yra Islandijos dainininkė, daugiausia žinoma dėl savo pasaulinio debiutinio albumo Love in the Time of Science.
2005 m. ji išleido albumą Fisherman's Woman su tokiais singlais kaip Sunnyroad ar Heartstopper. Prieš tai dainininkė buvo išleidusi tris albumus Islandijoje: Spoon, Crouçie d'Où La ir Merman. Oficiali svetainė skelbia, kad jos dainuojamo stiliaus kategorizuoti negalima. Dainininkė užaugo miestelyje netoli Reikjaviko, septynerių prisijungė prie choro, kuriame dainavo sopranu. Penkiolikos įstojo į operos mokyklą. 1994 m. dainininkė tapo gerai žinoma Islandijoje, kai laimėjo jaunimo koledžų dainų konkursą (isl. Söngkeppni framhaldsskólanna), sudainavusi I Will Survive.
Torrini sudainavo „Gollum's Song“, filmo „Žiedų valdovas: Dvi tvirtovės“ paskutinį kūrinį, kai kita islandė Björk atsisakė tai daryti dėl nėštumo, bei 2003 m. pat parašė Kylie Minogue dainą „Slow“. Dainininkė taip pat kūrė muziką su Dan Carey; 2005 Grammy apdovanojimuose jie buvo nominuoti už geriausią šokių muzikos įrašą („Slow“). Prieš tai dainininkė bendradarbiavo su Thievery Corporation, įrašant The Richest Man in Babylon.
Love in the Time of Science yra elektroninės muzikos, panašios į Björk kūrybą, albumas, o Fisherman's Woman daugiau vyrauja akustinė gitara ir sintezatorius. Kritikai mano, kad antruoju albumu norima atsiriboti nuo Björk, bet pati Torrini teigia, kad jis kitoks dėl jos vaikino.
Torrini buvo Islandijos grupės GusGus narė, įrašė vokalus kai kurioms albumo Polydistortion (1997 m.) dainoms. Žymiausia – daina „Why“, kurią dainininkė kartais atlieka gyvai.
2006 m. Torrini buvo nominuota Islandijos muzikos apdovanuojimuose Reikjavike keturioms kategorijoms: Metų popmuzikos albumo, Metų dainos („Sunnyroad“), Metų dainininkės ir Metų klipo („Sunnyroad“, režisavo Ali Taylor). Visose nominacijose, išskyrus Metų dainos, ji laimėjo.
Dainininkės tėvas yra italas, o motina, su kuria ji užaugo – islandė. Jos tėvas vadovauja gerai žinomam itališko maisto restoranui Islandijoje, taigi daug islandų ją pirmiausia prisimena kaip jauną padavėją.
Torrini koncertavo su Moby, Sting'u, Dido, Travis'u ir Tricky.
Gabriliava

Aplinkinės gyvenvietės

TadaravaPūstakiemisGilučiaiLubakaSenieji Migūčionys
Čekijos futbolo varžybos 1985–1986 m.

1985–1986 m. pirmenybės

Čekijos komandos žaidė Čekoslovakijos pirmenybėse, žr. Čekoslovakijos futbolo varžybos 1985–1986 m.
AYMA Ammochostos

Isorija

Veikė prie armėnų jaunų vyrų asociacijos. Po Antrojo pasaulinio karo dalyvavo Kipro aukščiausioje futbolo lygoje, bet vėliau neteko savo reikšmės.
Šifmano gynyba

Istorija

Temą pasiūlė Rumunijos šachmatų kompozitorius Israelis Abrahamas Šifmanas (Schiffmann, Israel Abraham (1903–1930) , patalpinęs 1927 m. savo uždavinį „The Problemist“ žurnale.
Balandžio 20

Vardadieniai

Agnė – Agnetė – Eisvydė – Gostautas – Marcijonas – Traidenis
Kadagynė (Šiauliai)

Aplinkinės gyvenvietės

Saulučiai – 1,5 km
KURŠĖNAI – 8 km
 Bacaičiai – 1,5 km
Butkaičiai – 1 km
 Grabijolai – 2,5 km
Laumakiai – 1,5 km
ŠIAULIAI – 24 km 
 Pavėkiai – 2 km
Šilkalnis – 5,5 km
Pavakalnis – 0,2 km 
Gilvyčiai – 2 km
Užkalniai – 1 km 
BUBIAI – 15 km
Japonų kalbos gramatika

Japonų kalbos gramatika yra japonų kalbos morfologija ir sintaksė. Ji daugeliu atžvilgių skiriasi nuo indoeuropiečių kalbų gramatikos, pasižymi agliutinacinėms kalboms būdingais bruožais.

Taigen kaitymas

Taigen neturi galūnių kaitos, skirtingai nei, pvz., lietuvių kalbos daiktavardžio kaitymas, tačiau jų tarpusavio ryšį ir ryšį su yogen nustato gausybė pagalbinių kalbos dalių, prijungiamų prie žodžio galo. Šiuo atžvilgiu japonų kalba yra labai panaši į korėjiečių. Pagalbinės kalbos dalys nurodo linksnį, kitas kategorijas. Pvz., žodis mise „parduotuvė“ gali įgyti šias formas:
mise-wa (parduotuvė), mise-no (parduotuvės), mise-wo (parduotuvę), mise-ni (parduotuvei, į parduotuvę), mise-de (parduotuvėje), mise-e (link parduotuvės), mise-kara (iš parduotuvės), mise-made (iki parduotuvės), mise-yori (negu parduotuvė), mise-dake (tik parduotuvė), mise-sae (net parduotuvė) ir t. t.
Taigen paprastai neturi daugiskaitos. Daugiskaitinėms formoms sudaryti retais atvejais vartojamos specifinės priesagos (tokios kaip tachi), arba žodžiai sudvigubinami (tai nurodo ženklas 々: pvz., 山 (yama) reiškia „kalnas“, o 山々 (yamayama) – „kalnai“, 人 (hito) reiškia „žmogus“, o 人々 (hitobito) – „žmonės“.

Žodžių tvarka

Šiuo atžvilgiu japonų kalba yra artima korėjiečių ir kai kurioms altajaus kalboms. Žodžių tvarka sakinyje yra gana griežta. Pagrindinė taisyklė – veiksnys eina visada sakinio pradžioje, o tarinys – sakinio gale. Visos kitos sakinio dalys išsidėsto tarp jų, o norimoji pabrėžti sakinio dalis eina arčiau tarinio. Paprasto japonų kalbos sakinio sandara grindžiama temos ir remos santykiu: pradedant naują mintį, iš pradžių pasakoma sakinio tema, užbaigiama dalelyte は (tariama wa), po kurios, taikant minėtą struktūrą, išdėstomas ją apibūdinantis sakinys. Tokiu būdu sakinio Aš vakar ėjau namo japoniškas variantas būtų 私は、昨日で家に行きました　kalbant apie mane, vakar namo ėjau.
Ši taisyklė ypač sudėtingai pritaikoma sudėtiniame sakinyje. Sakinio Jei tu vakar būtum nėjęs į kiną, mama būtų pagaminusi skanų suši pažodinis vertimas būtų あなたは、昨日で映画に来なかったら、お母さんがおいしい寿司を作った (Kalbant apie tave, vakar kinas-į ėjęs-ne-būtum jeigu, mama skanų suši pagamino).
Malaizijos transportas

Malaizijos transportas šalies vakaruose ir rytų skirtingas. Vakarų Malaizijoje populiarus automobilių, autobusų, traukinių ir lėktuvų eismas, o rytuose pagrindiniai miestai jungiami oro transportu. Didžiausias šalies oro uostas yra Kvala Lumpūre.

Sausumos keliai

Iš viso 2009 m. šalyje buvo 50,214 km asfaltuotų kelių. Malaizijoje važiuojama kariąja kelio puse.
Šalyje yra apie 2000 km traukinių bėgių.

Jūros keliai

Jūros keliai šalyje sudaro 7200 km, daugiausiai iš jų yra upėmis.
Ginocentrizmas

Ginocentrizmas (gr. gyno 'moteris') – pasaulėžiūros tipas, kuriam būdinga moterų požiūrį ar poreikius laikyti svarbiausiais. Tokią pasaulėžiūrą turintis asmuo arba toks diskursas yra ginocentriškas. Panaši pasaulėžiūra, kurioje svarbiausiu laikomas vyriškas mąstymas ir prioritetai, vadinama androcentrizmu.
Ginocentrizmas artimai siejasi su feminizmu bei matriarchatu.